27. oktoobril 2009 toimusid Le Meridien'i hotellis Pariisis Taiwani  elektroonikahiiu Gigabyte eestvedamisel esimesed nn Euroopa Meistrivõistlused arvutituunimises. Kohale oli kutsutud võistlejad 22 Euroopa riigist: Eesti, Läti, Soome, Rootsi, Norra, Taani, Saksamaa, Prantsusmaa, Suurbritannia, Itaalia, Kreeka, Hispaania, Belgia, Tšehhi, Poola, Ungari, Rumeenia, Serbia, Slovakkia, Venemaa, Ukraina ja Türgi. Lisaks võistlejaile (keda tunnustavalt Power-User'iteks kutsuti) oli kohal ka ajakirjanikke igast riigist ning Gigabyte'i ja teiste sponsorite (Intel, Kingston, Enermax,  GlacialTech) esindajaid - kokku umbes sadakond inimest.